4. ПОЛИТИКА В ОБЛАСТТА НА КОНКУРЕНЦИЯТА

Договор за създаване на Европейската общност, дял VI, глава 1, Правила за конкуренцията

1. Фискални схеми за подпомагане от 3 млрд. и 10 млрд. унгарски форинта

а) Без да се засяга действието на членове 87 и 88 на Договора за ЕО, Унгария може да прилага корпоративни данъчни привилегии, предоставени преди 1 януари 2003 г. въз основа на членове 21, параграфи 7, 10 и 11 на Закон LXXXI от 1996 г. за корпоративния данък и данъка върху дивиденти и член 93 на Закон CXXV от 1999 г. за бюджета за 2000 г. на Република Унгария при следните условия:

(i) за малки и средни предприятия, определени в съответствие с дефиницията на Общността [2] за такива предприятия и в съответствие с практиката на Комисията, до 31 декември 2011 г. включително;

В случай на сливане, придобиване или друго подобно събитие, където участва получателя на данъчна привилегия, предоставена съгласно гореспоменатото законодателство и попадащ в обхвата на настоящия параграф (i), привилегията относно корпоративен данък се преустановява.

(ii) за други предприятия, при условие че са спазени следните ограничения за помощта, отпускана съгласно гореспоменатото законодателство:

(аа) държавна помощ за регионални инвестиции:

- общият размер на инвестиционна помощ не надхвърля максимум 75% от приемливите инвестиционни разходи, ако предприятието е започнало инвестициите си съгласно схемата преди 1 януари 2000 г. Ако предприятието е започнало инвестициите си по схемата в периода 2000-2002 г., общият размер на инвестиционна помощ не надхвърля максимум 50% от признатите инвестиционни разходи;

- ако предприятието работи в областта на моторните превозни средства [3], общият размер на инвестиционната помощ не надхвърля максимум 30% от приемливите инвестиционни разходи, ако предприятието е започнало инвестициите си съгласно схемата преди 1 януари 2000 г. Ако предприятието е започнало инвестициите си по схемата в периода 2000-2002 г., общият размер на инвестиционна помощ не надхвърля максимум 20% от приемливите инвестиционни разходи;

- срокът за изчисляване на помощта, която се включва до гореспоменатите тавани от 75% и 50% (30% и 20% за автомобилната промишленост) започва да тече на 1 януари 2003 г.; всички помощи, изискани и получени въз основа на печалби, които предшестват тази дата, се изключват от изчисленията;

- не съществува изискване за възстановяване на помощта, ако към датата на присъединяване предприятието вече е надхвърлило приложимите тавани;

- за изчисляване на общия размер помощ се има предвид цялата помощ, предоставена безвъзмездно на получателя във връзка с приемливите разходи, включително помощ, предоставена съгласно други схеми и независимо от това дали помощта е предоставена от местни, регионални, национални или общностни източници;

- приемливите разходи се определят въз основа на критериите, произтичащи от правилата на Общността за регионална инвестиционна помощ;

- приемливите разходи, които могат да се вземат предвид са тези, направени между 1 януари 1997 г. и 31 декември 2005 г. съгласно условията на програма, официално одобрена от компанията не по-късно от 31 декември 2002 г. и известена на Министерството на финансите на Република Унгария до 31 януари 2003 г.

(бб) Държавна помощ за обучение, научноизследователска и развойна дейност, заетост и инвестиции в околната среда:

- помощта не надхвърля съответните тавани на интензивност на помощта, приложими на 1 януари 2003 г. за такива помощи съгласно членове 87 и 88 на Договора за ЕО;

- срокът за изчисляване на помощта, която се включва съгласно гореспоменатите тавани започва да тече на 1 януари 2003 г.; всички помощи, изискани и получени въз основа на печалби, които предшестват тази дата, се изключват от изчисленията;

- не съществува изискване за преработване на помощта, ако към датата на присъединяване предприятието вече е надхвърлило приложимите тавани;

- за изчисляване на общия размер помощ се има предвид цялата помощ, предоставена безвъзмездно на получателя във връзка с приемливи разходи, включително помощ, предоставена съгласно други схеми и независимо от това дали помощта е предоставена от местни, регионални, национални или общностни източници;

- приемливите разходи се определят въз основа на критериите, произтичащи от правилата на Общността за съответния вид помощ;

- приемливите разходи, които могат да се вземат предвид са тези, направени между 1 януари 1997 г. и 31 декември 2005 г. съгласно условията на програма, официално одобрена от компанията не по-късно от 31 декември 2002 г. и известена на Министерството на финансите на Република Унгария до 31 януари 2003 г.

(вв) В случай на инвестиция, направена от получателя във връзка с обществена инфраструктура, помощта се ограничава до 100% от разходите, направени до 31 декември 2002 г. включително.

Преходните споразумения, съдържащи се в настоящата алинея не влизат в сила, ако условията, определени по-горе не са изпълнени.

б) Помощ, предоставена съгласно гореспоменатото законодателство, която не е в съответствие с условията, определени в алинея (а) до датата на присъединяване, се приема за нова помощ съгласно съществуващия механизъм за помощи, постановен в приложение IV, глава 3 на "Политиката в областта на конкуренцията" към настоящия акт.

в) Унгария представя на Комисията:

- информация за изпълнението на условията, определени в алинея (а) по-горе два месеца след датата на присъединяване;

- информация за приемливите инвестиционни разходи, ефективно направени от получателите съгласно гореспоменатото законодателство и за общия размер на помощи, получени от бенефициентите, до края на м. юни 2006 г.

2. Офшорна схема

а) Без да се засяга действието на членове 87 и 88 на Договора за ЕО, Унгария може да прилага намалени ставки на корпоративния данък преди 1 януари 2003 г. въз основа на членове 4.28 и 19(2) на Закон LXXXI от 1996 г. за корпоративния данък и данъка върху дивиденти до 31 декември 2005 г. включително.

б) В случай на сливане, придобиване или друго подобно събитие, където участва получателят на намаление на корпоративния данък, предоставено съгласно гореспоменатото законодателство и попадащ в обхвата на подточка (а) по-горе, намалението на корпоративния данък се преустановява.

3. Фискална помощ, предоставена от местни власти

а) Без да се засяга действието на членове 87 и 88 на Договора за ЕО, Унгария може да прилага до 31 декември 2007 г. включително данъчни намаления за местни предприятия до 2% от нетните приходи на предприятията, предоставени от местните власти за ограничен срок от време въз основа на членове 6 и 7 на Закон С от 1990 г. за местните данъци, изменен с член 79 параграфи 1 и 2 на Закон L от 2001 г. за изменение на финансовите закони, изменен с член 158 на Закон XLII от 2002 г. за изменение на законите за данъци, вноски и други бюджетни плащания,

б) Предприятия, ползващи се от разпоредбите на член 21 параграфи 7 и 10 или параграф11 на Закон LXXXI от 1996 г. за корпоративния данък и данъка върху дивиденти или член 93 на Закон CXXV от 1999 г. за бюджета за 2000 г. на Република Унгария, или от схеми за помощи, които не са съвместими с членове 87 и 88 на Договора за ЕО, нямат право на преходни мерки съгласно подточка (а) по-горе.

[2] Препоръка на Комисията 96/280/ЕО от 3 април 1996 г. относно дефиницията за малки и средни предприятия (ОВ L 107, 30.4.1996 г., стр. 4).

[3] По смисъла на Приложение В на Мултисекторната рамка на Общността за регионална помощ за големи инвестиционни проекти, рамка на държавни помощи за автомобилната промишленост (ОВ C 70, 19.3.2002 г., стр. 8).

--------------------------------------------------